

**Тараз қаласының кейбір құрамдас бөліктеріне атаулар беру және қайта атау туралы**

Жамбыл облысы әкімдігінің 2023 жылғы 1 шілдедегі № 126 бірлескен қаулысы және Жамбыл облыстық мәслихатының 2023 жылғы 1 шілдедегі № 4-7 шешімі. Жамбыл облысы Әділет департаментінде 2023 жылғы 5 шілдеде № 5060 болып тіркелді

      "Қазақстан Республикасының әкiмшiлiк-аумақтық құрылысы туралы" Қазақстан Республикасының Заңы 11-бабының 4-1) тармақшасына сәйкес, Тараз қаласы тұрғындарының пікірін ескере отырып, Қазақстан Республикасы Үкіметінің жанындағы Республикалық ономастика комиссиясының 2022 жылғы 6 желтоқсандағы қорытындысы негізінде Жамбыл облысының әкімдігі ҚАУЛЫ ЕТЕДІ және Жамбыл облыстық мәслихаты ШЕШТІ:

      1. Тараз қаласының келесі құрамдас бөліктеріне:

      қаланың солтүстік-шығысында орналасқан жеке тұрғын үйлерге арналған алапқа Тастақ алабы;

      10-көшеге Кейкі батыр көшесі атаулары берілсін.

      2. Тараз қаласының келесі құрамдас бөліктері:

      қаланың оңтүстік-батысында орналасқан Алатау 1-тұйық көшесі Жақсылық Үшкемпіров көшесіне;

      қаланың солтүстік-шығысында орналасқан Алатау 1-тұйық көшесі Әбілсейіт Айқанов көшесіне;

      Бейбітшілік көшесі Шерхан Мұртаза көшесіне;

      Модест Мусоргский көшесі Арыстан баб көшесіне;

      Модест Мусоргский 1-тұйық көшесі Арыстан баб 1-тұйық көшесіне;

      Модест Мусоргский 2-тұйық көшесі Арыстан баб 2-тұйық көшесіне;

      Төңкеріс көшесі Қасым Аманжолов көшесіне;

      Төңкеріс тұйық көшесі Қасым Аманжолов тұйық көшесіне қайта аталсын.

      3. Осы бірлескен қаулы мен шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |
| --- |
| *Жамбыл облысының* |
| *әкімі* | *Н. Нуржигитов* |
| *Жамбыл облыстық* |
| *мәслихатының төрағасы* | *А. Нуралиев* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК